stanford-oval/wikipedia huggingface dataset:
ענת בן-דוד
הערות שוליים

↑  Anat Ben-David, Hyperlink-Relationships Between International and Israeli NGOs Campaigning Against Israel’s ‘Security Fence’.
(Supervisor: Prof. Richard Rogers), Amsterdam: University of Amsterdam, 2004
↑  Anat Ben-David, Palestinian Border-Making in Digital Spaces.
Supervisors: Prof. Richard Rogers (University of Amsterdam),
Dr. Noah Efron (Bar-Ilan University), Ramat-Gan: Bar-Ilan University, 2012
↑  Anat Ben-David and Ariadna Matamoros Fernandez, Hate Speech and Covert Discrimination on Social Media: Monitoring the Facebook Pages of Extreme-Right Political Parties in Spain, Internatinal Journal of Communiction 10, 2016
↑  Arianne Barzilay & Anat Ben-David, Platform Inequality: Gender in the Gig-Economy, Seton Hall Law Review Vol. 47 : Iss. 2 , Article 2, 2017
↑  Anat Ben-David and Oren Soffer, User comments across platforms and journalistic genres, Information, Communication and Society Vol. 22 Issue12, 2019
↑  Anat Ben-david, Counter-archiving Facebook, European Journal of Communication, May 1, 2020
↑  The Digital Methods Initiative - About Us, Digital Methods Initiative
↑  פרטיות ישראל, עמותה שהוקמה על רקע הפגיעה הגוברת בזכות לפרטיות בישראל, ומתוך צורך בארגון אזרחי שיעסוק בהגנה וקידום הזכות לפרטיות. העמותה הוקמה על-ידי מומחים ומומחיות מתחומי המשפט, הטכנולוגיה ומדעי החברה שעוסקים בקידום הפרטיות מזה שנים רבות
| --- | --- |
בקרת זהויות :  VIAF: 308260666   WorldCat (עם VIAF): 308260666
ליוואי רנדולף

| --- | --- |

 לידה:  3 באוקטובר 1992 (בן 32) מדיסון, אלבמה, ארצות הברית
 עמדה:  קלע, סמול פורוורד
 גובה:  1.98
 מספר:  2,20
 מכללה:  אוניברסיטת אלבמה (2011–2015)
 קבוצות כשחקן
 2015   2015–2016   2016–2017   2017–2018   2018   2018–2021   2021   2021–2022   2022–2024   2024–:  בוסטון סלטיקס   מיין רד קלאוס   אבלינו   דינמו סאסארי   שטרסבורג   קנטון צ'ארג'   ניו זילנד ברייקרס   אוסטנדה   הפועל ירושלים   מכבי תל אביב
 הישגים כשחקן
 גביע המדינה בכדורסל (2023, 2024)
 
ליוואי רנדולף (באנגלית: Levi Leland Randolph Jr.; נולד ב-3 באוקטובר 1992) הוא כדורסלן אמריקאי המשחק בעמדות הקלע והסמול פורוורד במכבי תל אביב.
קריירה

רנדולף גדל במדיסון, אלבמה, ובחר לשחק בקבוצת הכדורסל של אוניברסיטת אלבמה.
לאחר שלא נבחר בדראפט 2015 ב-NBA, בקיץ 2015 שיחק רנדולף במדיהן של אוקלהומה סיטי ת'אנדר ויוטה ג'אז בליגת הקיץ של ה-NBA. ב-25 בספטמבר 2015 חתם בבוסטון סלטיקס, אך שוחרר ב-20 באוקטובר לאחר שני משחקי קדם-עונה. ב-31 באוקטובר חתם במיין רד קלאוס מליגת הפיתוח של ה-NBA. ביולי 2016 שיחק במדיהן של פילדלפיה 76' וממפיס גריזליס בליגת הקיץ.
ב-2 באוגוסט 2016 חתם באבלינו מהסרייה א'. ביולי 2017 שיחק במדיהן של אורלנדו מג'יק ומינסוטה טימברוולבס בליגת הקיץ. לקראת עונת 2017/2018 חתם בדינמו סאסארי האיטלקית. בינואר 2018 עזב את הקבוצה, וחתם בשטרסבורג הצרפתית. ביולי 2018 שיחק במדיה של אינדיאנה פייסרס בליגת הקיץ.
בספטמבר 2018 הצטרף למחנה האימונים של קליבלנד קאבלירס, ולאחר שנופה מהסגל הצטרף לקאנטון צ'ארג' מליגת הפיתוח. במשך שלוש העונות הבאות נע רנדולף בין סגל הקאבלירס לסגל הצ'ארג', ובינואר 2020 אף חתם על חוזה דו כיווני בקבוצות.
ב-16 במרץ 2021 חתם בניו זילנד ברייקרס עד לתום העונה. ב-16 באוגוסט 2021 חתם באוסטנדה מליגת העל הבלגית, ואת עונת 2021/2022 סיים כ-MVP של הליגה הבלגית וכמלך הסלים של ליגת האלופות בכדורסל. ב-2 ביולי 2022 חתם בהפועל ירושלים.
רנדולף זכה עם הקבוצה בגביע המדינה לעונת 2022/23. הוא נבחר לחמישיית העונה השנייה בליגת האלופות של פיב"א, בה הגיעה ירושלים עד לשלב הגמר שבו הפסידה לטלקום בון הגרמנית. ב-6 ביוני 2023 האריך חוזה עד 2025, ולקראת עונת 2023/2024 הוכרז כקפטן החדש של הקבוצה.
ביוני 2024 חתם לעונה אחת עם אופציה לעונה נוספת במכבי תל אביב.
תארים

בהפועל ירושלים:
גביע המדינה: 2022/2023
גביע ווינר סל: 2023/2024
גביע המדינה: 2023/2024
הערות שוליים

↑  Birmingham News-- Paul Beaudry, Class 6A Boys Championship: Bob Jones 61, Homewood 45, al, ‏2010-02-27 (באנגלית)
↑  Celtics Finalize Training Camp Roster, Boston Celtics (באנגלית)
↑  Levi Randolph signs with Boston Celtics | News, Weather, Sports, Breaking News | WBMA, web.archive.org, ‏2015-09-26
↑  Celtics Waive Three, Boston Celtics (באנגלית)
↑  Red Claws Announce Draft Results, Training Camp Roster, OurSports Central, ‏2015-10-31 (באנגלית)
↑  Ben Simmons Headlines Sixers Summer League Roster, ‏2016-07-01 (באנגלית אמריקאית)
↑  Grizzlies announce NBA Summer League 2016 roster, www.nba.com (באנגלית)
↑  MERCATO A - Levi Randolph e Retin Obasohan ad un passo da Avellino, Pianeta Basket (באיטלקית)
↑  Canton Charge 2018-19 Training Camp Roster, Charge Basketball (באנגלית אמריקאית)
↑  Levi Randolph: Heads to Canton, CBSSports.com (באנגלית)
↑  Cavaliers Waive Levi Randolph, www.nba.com (באנגלית)
↑  Cavaliers Sign Levi Randolph; Waive McKinnie, Cook, www.nba.com (באנגלית)
↑  Breakers Agree Release with Lamar Patterson, Sign Levi Randolph, National Basketball League | NBL (באנגלית)
↑  Basketball News, Scores, Stats, Analysis, Standings, www.eurobasket.com
↑  BNXT Awards 2022, BNXT League (באנגלית אמריקאית)
↑  Players statistics of the Basketball Champions League 2022 - FIBA.basketball, FIBA.basketball (באנגלית)
↑  סקורר עם תעודות: ליוואי רנדולף חתם בהפועל – הפועל "בנק יהב" ירושלים – האתר הרשמי
↑  https://www.hapoel.co.il/news?NewsId=16666 ליוואי רנדולף - קפטן הפועל ירושלים], 7 בספטמבר 2023, אתר הפועל ירושלים
↑  אהרל'ה ויסברג‏, ליוואי רנדולף חתם במכבי תל אביב, ישתכר כחצי מיליון דולר, באתר וואלה, 27 ביוני 2024
אפלה בצהריים

אפלה בצהריים (בגרמנית, בה נכתב במקור: Sonnenfinsternis; באנגלית, בה ראה אור לראשונה: Darkness at Noon), הוא רומן פוליטי מאת ארתור קסטלר. הספר, שפורסם לראשונה ב-1940 נכתב על רקע הטיהורים הגדולים שביצע סטלין בשורות המפלגה הקומוניסטית של ברית המועצות בין 1935 ל-1938 ובפרט על רקע הודאתם של ניקולאי בוכארין ובכירים אחרים במפלגה בפשעים שלא עשו בעת משפטי מוסקבה. הרומן בא לענות על השאלה מה הם המנגנונים המביאים אישים בעלי מעמד, אידאולוגיה וכושר עמידה שחושל בבתי הכלא של המשטרים הקפיטליסטים, להודות בפשעים כגון בגידה במולדת ובמהפכה וניסיון רצח של מנהיגיה. התשובה אותה מספק קסטלר באמצעות דמותו של גיבורו, ניקולאי זלמנוביץ' רובשוב, בולשביק מוותיקי מהפכת אוקטובר הנכלא ומואשם בחברות באופוזיציה, היא שדווקא הלכי המחשבה והחובה המוטמעים בתודעתו ובאישיותו מאפשרים לחוקריו להשפיע עליו באופן פסיכולוגי להכיר בכך שתפקידו הוא להיות "כלי להצלחת המהפכה" על ידי שיהווה דוגמה להמונים למה עלולות לגרום מחשבות כפירה וסטייה מן הקו המפלגתי, גם אם פירוש הדבר הודאה נלעגת בבית משפט מבוים והוצאה להורג. הרומן אינו נוקב בשמה של ברית המועצות או כל מדינה אחרת, ואף אינו נוקב בשמו של סטלין (המנהיג מכונה "מספר אחד"), אך הרמזים שבו שקופים. נחשב לאחד הספרים הקלאסיים ורבי ההשפעה במאה העשרים ומוקם במקום השמיני ברשימת מאה הספרים החשובים של המאה ה-20 שפרסם בית ההוצאה מודרן ליבררי ב-1998.
חיבור הספר

קסטלר כתב את הספר כחלק מטרילוגיה שנושאה הוא מוסר האלימות: האם ובאיזו מידה מצדיקה מטרה נעלה אמצעים שפלים?. הספר הראשון בטרילוגיה, "הגלדיאטורים" נכתב בהונגרית בהונגריה בשנת 1939 ומגולל את דיכוי מרד ספרטקוס ברומא העתיקה. הספר השלישי, "המראות ונחיתות", נכתב באנגלית בלונדון ב-1943 ודן בפליטי מלחמת העולם השנייה. הספר "אפלה בצהריים" הוא השני מבין ספרי הטרילוגיה, המוכר והמפורסם שבהם. קסטלר כתב אותו בגרמנית בעת שהותו פריז. הספר תורגם לאנגלית על ידי חברתו דפנה הרדי מיד לאחר מכן, עם בריחתם מצרפת לאנגליה ובמשך עשרות שנים חשבו שהטקסט הגרמני המקורי אבד, אבל לאחרונה הוא נמצא בשווייץ. הספר ראה אור בלונדון ב-1941. כאשר ראה הספר אור עדיין היה קסטלר עצור על ידי השלטונות הבריטים כאזרח מדינת אויב והספר סייע לידידיו במאמציהם לשחררו.
העלילה והדמויות

גיבור הספר והמספר הראשי והעיקרי הוא ניקולאי זלמנוביץ' רובשוב, מוותיקי המהפכה, החולק מאפיינים משותפים עם ניקולאי בוכארין. מבחינה חיצונית (משקפי המצבט והזקן המחודד) מזכיר רובשוב את קארל ראדק ולאון טרוצקי (למרות שאין בדמות כל סממן יהודי, מרמז השם זלמנוביץ' כי ייתכן שרובשוב, כמו בולשביקים רבים מוותיקי המהפכה, הוא יהודי). הספר נפתח עם כליאתו ומסתיים עם הוצאתו להורג מספר שבועות לאחר מכן. באמצעות טכניקה של פלאש בק אנו מתוודעים להיסטוריה האישית של רובשוב, שהוביל בעצמו כמה מעמיתיו הסוררים למפלגה אל מותם כבוגדים וסוטים מן הקו. דרך מחשבותיו וכתיבתו ביומנו נחשף הקורא לצורת החשיבה הבולשביקית/ מרקסיסטית-לניניסטית בה לא מתקיים כלל "אני" (מושג הנקרא בשיחותיו של רובשוב עם עצמו "הפיקציה הדקדוקית") אלא רק חובה ותפיסה בה היחיד משרת מגמה היסטורית המשנה את העולם. גונורווי ריס מונה בהקדמה למהדורה האנגלית מ-1970 את ה"אני" של רובשוב בתור דמות נוספת ברומן, נוסף על דמותו כבכיר במפלגה.
את רובשוב חוקרים שניים, בתחילה איבאנוב, בן-דמותו, גילו ומעמדו של רובשוב, אף הוא וותיק המהפכה ובעל גישה לוגית ורציונלית. לאחר שאיבאנוב נאסר חוקר את רובשוב בן הדור השני למהפכה, גלטקין, קומוניסט קשוח, ישר ואטום, בן כפר החב את כל השכלתו למהפכה. שיטתו של גלטקין היא עינוי פסיכולוגי הכולל מניעת שינה וסינוור באמצעות מנורה רבת-עוצמה, אך ללא עינוי פיזי. רובשוב מכנה את גלטקין "ניאנדרטל", הן במובן של אדם חדש הבא לרשת את הארץ והן במובן של יצור ברברי, חסר תרבות ועידון. עם זאת, מצליח רובשוב להעריך את יכולתו של גלטקין לחלץ ממנו תובנות ומסקנות לוגיות המובילות אותו להודאה במעשים שלא עשה (קשירת קשר לרצח "מספר אחד", ריגול עבור מעצמה זרה ועוד).
בעת שהותו בתא מבודד משוחח רובשוב עם חבריו הכלואים אף הם בבידוד משני צדדיו באמצעות שיטת נקישות. שיטת הנקישות היא אמצעי אחד מני רבים המדגים לקוראים את ההתנהלות הייחודית לעולם בתי הכלא. קסטלר עצמו היה כלוא על ידי כוחות פרנקו בעת שנטל חלק במלחמת האזרחים בספרד, הוא מוזג ברומן את ניסיונו האישי ומקנה בכך לחוויות הכליאה תחושה עזה של מציאותיות. רובשוב כלוא בתא 404. בתא 402 כלוא איש הצבא הלבן במאסר ארוך ובתא 406 כלוא מהפכן זקן שנכלא בארץ זרה במשך עשרים שנה וכששב למולדתו התהפכו היוצרות והוא נכלא שנית. רובשוב מכנה אותו בינו לבין עצמו "ריפ ואן וינקל", על שם גיבור הסיפור על האיכר שנרדם לעשרים שנה ומשהתעורר לא הכיר את העולם.
בנוסף כלוא באותו כלא "שפתי ארנבת", אסיר צעיר בעל שפה שסועה, עובד מאפיה ובנו של ידיד של רובשוב, אותו כביכול הסית רובשוב להרעיל את "מספר אחד".
הספר ערוך כמחזה בשלוש מערכות ואפילוג. כל מערכה מורכבת מחקירה (הראשונה על ידי איבאנוב והאחרות על ידי גלטקין) ושהיה אפופת-מחשבות, דיאלוג פנימי של רובשוב עם עצמו, דיאלוג הקשות עם שכניו ורישום ביומן. חלק זה כולל תהליך פסיכולוגי וזכרונות מחייו כקומוניסט אדוק המובילים את רובשוב למסקנות בלתי נמנעות המושכות אותו לכיוון ההודאה באשמה. האפילוג כולל את משפטו והודאתו של רובשוב והוצאתו להורג. הודאתו של רובשוב במשפטו הפומבי מזכירה מאוד את הודאתו של בוכארין.
התגובות לספר

הספר דיבר עם צאתו לאנשי שמאל שלא היו קומוניסטים ולמאוכזבי הקומוניזם, כקסטלר עצמו. קסטלר לא היה ריאקציונר ימני, אלא אדם שהכיר היטב ואף העריך את הסוציאליזם וביקר את הגישה הסטליניסטית, מתוך ניסיון להבנה שיטתית ועמוקה שלה. לפיכך התקבל הספר עם צאתו בברכה, אם כי בתפוצה קטנה בשל המלחמה (מן ההדפסה הראשונה נמכרו פחות מ-4,000 עותקים), והועלה על נס על ידי אנשי הפלג השמאלי של מפלגת הלייבור, בהם ריצ'רד קרוסמן (שערך אחרי המלחמה את הקובץ "האל שהכזיב", בו השתתף קסטלר), ג'ון סטרייצ'י, עורך "מועדון הספר השמאלי", קינגסלי מרטין, עורך כתב העת השמאלי "ניו סטייטסמן" ומייקל פוט, מראשי הלייבור ולימים ראש המפלגה.
שנתיים לאחר צאתו בבריטניה ראה הספר אור בארצות הברית וזכה להצלחה ניכרת. לאחר מכן תורגם הספר לעשרות שפות והיה בעת המלחמה הקרה לאחד מעמודי התווך של הביקורת האנטי-סובייטית, מצד חוגים ליברליים וסוציאל-דמוקרטיים.
בצרפת הודפס הספר ב-1946, תקופה בה זכתה המפלגה הקומוניסטית הצרפתית לשגשוג והצלחה ככוח המאורגן האנטי-פשיסטי הגדול ביותר. הקומוניסטים הצרפתים לא יכלו לבטל את הספר כתעמולה ולכן ניסו לאיים על המו"ל (המתרגם לצרפתית נרשם מרוב פחד תחת שם עט). כאשר נכשלו רכשו מלאים שלמים של ספרים מן החנויות על מנת להשמידם. כך הודפס הספר בצרפת במספר שיא של 400,000 עותקים.
לעברית תורגם הספר לראשונה ב-1947 על ידי יוסף נדבה ולאחר מכן ב-1983 על ידי צבי ארד. בשנת 2011 ראתה אור מהדורה מחודשת עם אחרית דבר מאת המחבר שפורסמה במקור בניו סטייטסמן ב-1978 ומאמר פרשנות ("אפלה בצהריים והפיקציה הדקדוקית") מאת גונורווי ריס, בו הוא כותב בין היתר כי:
אחת המעלות הגדולות של "אפלה בצהריים" היא היכולת של קסטלר לצמצם את המורכבות העצומה של החומר ההיסטורי, הפוליטי והפסיכולוגי של הרומן לפשטות קלאסית כמעט של צורה ומבנה.
בשנת 1952 בוצע טיהור סטאליניסטי בצ'כוסלובקיה שהגיע לשיאו במשפטי פראג, שהיוו גרסה חוזרת של משפטי מוסקבה. בין הנאשמים היה גם ידידו של קסטלר, אוטו כץ (שנודע גם בשם אנדרה סימון), הודאתו הפומבית הייתה ציטוט פארודי של הודאתו של רובשוב, איתות ליודעי ח"ן שהודאתו מזויפת.
מהדורות בעברית

אפלה בצהרים, עברית: יוסף נדבה, מו"ל: ערי ז'בוטינסקי, ירושלים תש"ז
אפלה בצהריים מאת ארטור קסטלר, עברית צבי ארד, זמורה ביתן, 1983
אפלה בצהריים מאת ארתור קסטלר, מגרמנית: צבי ארד; עם אחרית דבר מאת המחבר, מחברות לספרות, 2011
הערות שוליים

↑  על הספר באתר ההוצאה
↑  מודרן ליבררי, מקום 8 מתוך 100
↑  אחרית דבר מאת ארתור קסטלר, עמ' 240 במהדורת מחברות לספרות 2011
↑  שלמה אבינרי, האל שהכזיב: על אפלה בצהריים של ארתור קסטלר, באתר הארץ, 25 בינואר 2012, פסקה אחרונה
↑  גונורווי ריס, "אפלה בצהריים והפיקציה הדקדוקית". בתוך אחרית הדבר למהדורה העברית מ-2011, עמ' 258
↑  גונורווי ריס, "אפלה בצהריים והפיקציה הדקדוקית". בתוך אחרית הדבר למהדורה העברית מ-2011, עמ' 257
↑  אחרית דבר מאת ארתור קסטלר, עמ' 242 במהדורת מחברות לספרות 2011
↑  גונורווי ריס, "אפלה בצהריים והפיקציה הדקדוקית". בתוך אחרית הדבר למהדורה העברית מ-2011, עמ' 263
| --- | --- |
בקרת זהויות :  NLI: 987007380240205171  BNE: XX2127866  GND: 4552065-3  LCCN: no2017134219  SELIBR: 377490  SUDOC: 081990146  VIAF: 183717100   WorldCat (עם VIAF): 183717100
באריון למדא

באריוני למדא הם משפחה של חלקיקי האדרון תת-אטומיים, המכילים קווארק "למעלה" אחד, קווארק "למטה" אחד, וקווארק שלישי מטעם גבוה יותר, בשילוב בו פונקציית גל קוונטי משתנה לטעם בו כל שני קווארקים מוחלפים (וכך נוצר ההבדל מבאריון סיגמא). לבאריון למדא איזוספין 0, ויש לו מטען חשמלי נייטרלי או מטען אלמנטרי +1.
סקירה כללית

באריון למדא  \Lambda ^{0} התגלה לראשונה באוקטובר 1950 על ידי ויקטור דויד הופר (באנגלית: Victor David Hopper) וסוקומר ביסוואס (באנגלית: Sukumar Biswas) מאוניברסיטת מלבורן. תחילה הוגדר כחלקיק V נייטרלי שתוצר דעיכתו הוא פרוטון - מה שמאפיין אותו כבאריון ולא כמזון. הפרט הזה הבדיל אותו מהקאון (נקרא גם מזון-K. באנגלית: K Meson), אותו גילו ג'ורג' רוצ'סטר (באנגלית: George Rochester) וקליפורד צ'ארלס באטלר (באנגלית: Clifford Charles Butler) בשנת 1947.
החלקיק נוצר על ידי קרינה קוסמית וזוהה בתוך תחליבי צילום (photographic emoltions) שהוטסו בגובה 21,000 מטרים. לבאריון למדא יש אורך חיים ממוצע של 10-10×1~ שניות. הדבר הפתיע את הקהילה המדעית, שכן היא שיערה שהחלקיק יחיה 10-23×1~ שניות בלבד. התכונה שמאפשרת את תוחלת החיים הארוכה יחסית של החלקיק נקראת "מוזרות" (Strangeness), והיא הביאה לגילוי הקווארק המוזר (באנגלית: strange quark). בעקבות הגילויים הללו נוסח עקרון "שימור המוזרות" (באנגלית: Conservation of Strangeness). לפי עיקרון זה, חלקיקים בעלי מסה נמוכה דועכים לאט יותר מחלקיקים אחרים בעלי מסה דומה אם הם מפגינים מוזרות. זאת מכיוון ששיטות לא-חלשות של דעיכת חלקיקים חייבות לשמר את המוזרות של הבאריון הדועך.
צוות בינלאומי בפרמילאב (קיצור של: מעבדת המאיץ הלאומית על שם פרמי; באנגלית: Fermi National Accelerator Laboratory) החל לחפש אחרי חלקיק חדש בשנים 1974 - 1975. קיומו של החלקיק נחזה בשנת 1963 על ידי ראש הצוות, אריק ברהופ (באנגלית: Eric Burhop), שהציע כי תגובות ניוטרינו יכולות ליצור חלקיקים בעלי תוחלת חיים קצרה. את החלקיקים הנ"ל יהיה אפשר לראות בעזרת תחליב גרעיני (nuclear emulsion). הצוות שביצע את הניסויים הורכב ממדענים מהפרמילאב, אליהם נוספו מדענים משבע מעבדות אחרות באירופה.
ניסוי E247 בפרמילאב הצליח לזהות חלקיקים שתוחלת חייהם היא באזור 10-13 שניות. ניסוי המשך (ניסוי WA17) שהתקיים במאיץ הסופר פרוטון סינכרוטרון (Super Proton Synchrotron או בקיצור SPS) אשש את קיומו של  \Lambda _{c}^{+} (באריון למדא קסום; באנגלית: Charmed Lambda Baryon). זמן המעוף של החלקיק הנ"ל הוא 10-13×(0.1 ± 7.3) שניות.
הצוות הבינלאומי ב-JLab (מתקן ההאצה הלאומי על שם תומאס ג'פרסון; באנגלית: Thomas Jefferson National Accelerator Facility) השתמש במדידות ספקטרומטר אופטי בעל רזולוציה גבוהה של התגובה  H(e,e'K^{+})X\quad at\quad small\quad Q2(E-05-009) כדי לחלץ את הפול פוזישן של החלקיק למדא(1520) במישור האנרגיה המורכב (שהוא הסימן העיקרי של תהודה) בשנת 2011. מסתו של חלקיק למדא(1520) היא m=1518.8MeV ורוחבו הוא 17.2MeV . נראה שהנתונים האלה קטנים יותר מערכיהם המשוערים לפי פילוג ברייט-ויגנר. ניסוי זה קבע לראשונה הפול פוזישן של היפרון כלשהו.
באריון למדא נצפה גם בהיפר-גרעינים. גרעיני האטומים הללו מכילים מספר פרוטונים ונייטרונים הזהה למספרם בגרעין אטום ידוע, אבל בנוסף יש בהם חלקיק למדא אחד (או שניים - במקרים נדירים). במצב כזה, באריון הלמדא גולש למרכזו של הגרעין ומחזק את הכוח הגרעיני הפועל על הנוקלאוטידים בגרעין באמצעות תגובתו עם הכוח החזק. יכולתו של באריון למדא להשפיע כך על גרעין האטום נובעת מכך שהוא אינו פרוטון או נייטרון, לכן אינו נמצא תחת השפעת עקרון האיסור של פאולי.
סוגי באריוני למדא

באריוני הלמדא מיוצגים לרב לפי הסימנים:  \Lambda ^{0},  \Lambda _{c}^{+}, \Lambda _{b}^{0}, \Lambda _{t}^{+} . התו העליון מעיד האם החלקיק הוא בעל מטען חשמלי נייטרלי או שהוא נושא מטען חשמלי חיובי. התו התחתון, או היעדרו, מעיד האם הקווארק השלישי הוא קווארק מוזר (כאשר אין תו תחתון), קווארק קסום (c) קווארק תחתון (b) או קווארק עליון (t). פיזיקאים לא מצפים לחזות בבאריון למדא עם קווארק עליון משום שלפי המודל הסטנדרטי, זמן מחצית החיים של קווארק עליון הוא בקושי 10-25×5 שניות, שהוא כ־1/20 מזמן מחצית החיים של הכוחות החזקים. הדבר מצביע על כך שהקווארק העליון ידעך לפני שבאריון הלמדא יוכל להפוך להדרון.
הסמלים הכלולים ברשימה הם: I (איזוספין), J (מספר המומנט הזוויתי הקוונטי הכולל), Q (מטען), S (מוזרות), C (קסם), B′ (תחתיות), T (עליוניות), u (קווארק למעלה), d (קווארק למטה), s (קווארק מוזר), c (קווארק קסום), b (קווארק תחתון), t (קווארק עליון) וכן חלקיקים תת-אטומיים אחרים.
אנטי חלקיקים לא כלולים בטבלה. בכל אופן כל הקווארקים שלהם ישונו לאנטי קווארקים, ערכי הQ, B, S, C, B′, T יהיו בעלי סימן הפוך. ערכי ה-I, J ו- P שבאדום טרם בוססו באופן מוחלט בידי ניסויים, אך הם משוערים לפי מודל הקווארק וקבועים ביחס למדידות. הלמדא העליון ("טופ למדא") כלול לשם השוואה, אך לא מצפים להבחין בו, משום קווארקים עליונים דועכים לפני שהם מספיקים להיהפך להדרון.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| שם החלקיק | סימן | תוכן הקווארק | מסת מנוחה [MeV/c2] | איזוספין I | JP | מטען Q [e] | מוזרות S | קסם C | תחתיות 'B | עליוניות T | תוחלת החיים האופיינית [sec] | תוצרי דעיכה שכיחים |
| למדא |  \Lambda ^{0} | uds | 0.006 ± 115.683 1 | 0 | ½+ | 0 | 1- | 0 | 0 | 0 | 10-10 × (0.020 ± 2.631) |  p^{+}+\pi ^{-} או  n^{0}+\pi ^{0} |
| למדא קסום |  \Lambda _{c}^{+} | udc | 0.14 ± 286.46 2 | 0 | ½+ | 1+ | 0 | 1+ | 0 | 0 | 10-13 × (0.06 ± 2.00) | ראה מצבי דעיכה של   \Lambda _{c}^{+} |
| למדא תחתון |  \Lambda _{b}^{0} | udb | 1.6 ± 620.2 5 | 0 | ½+ | 0 | 0 | 0 | 1- | 0 | 10-12 ×  {\begin{matrix}+0.055\\-0.054\end{matrix}} 1.409 | ראה מצבי דעיכה של   \Lambda _{b}^{0} |
| למדא עליון |  \Lambda _{t}^{+} | udt | _ | 0 | ½+ | 1+ | 0 | 0 | 0 | 1+ | _ | _ |
הערות שוליים

↑  בפיזיקת חלקיקים, V היה שם כללי לחלקיקים תת-אטומיים, כבדים ולא יציבים. החלקיקים הללו מאופיינים בכך שהם דועכים לזוג חלקיקים, וכך יוצרים את צורת האות V בתא הבועות או בגלאי חלקיקים אחרים. השם הכללי "חלקיק V" היה שכיח בעיקר בשנות ה-40 ובשנות ה-50 של המאה ה-20, אך הוא יצא משימוש לאחר שזיהו והעניקו שמות לכל החלקיקים שנפלו תחתיו
↑  Hopper, V.D.; Biswas, S. (1950). "Evidence Concerning the Existence of the New Unstable Elementary Neutral Particle". Phys. Rev. 80 (6): 1099
↑  Rochester, G. D.; Butler, C. C. (1947). "Evidence for the Existence of New Unstable Elementary Particles". Nature. 160 (4077): 855
↑  Pais, Abraham (1986). Inward Bound. Oxford University Press. pp. 21, 511–517
↑  Amsler, C.; et al. (2008). "Λ" (PDF). Particle Data Group. Particle listings. Lawrence Berkeley Laboratory.
1 2  The Strange Quark
↑  בפיזיקת חלקיקים ובפיזיקה גרעינית, לוחית תחליב גרעיני היא סוג של לוחית צילום. בדומה לתא בועות, לוחית תחליב גרעינית מציגה את המסלולים של חלקיקים טעונים שעוברים דרכה.
↑  Massey, Harrie; Davis, D. H. (November 1981). "Eric Henry Stoneley Burhop 31 January 1911 – 22 January 1980". Biographical Memoirs of Fellows of the Royal Society. 27: 131–152
↑  Burhop, Eric (1933). The Band Spectra of Diatomic Molecules(MSc). University of Melbourne
↑  Qiang, Y.; et al. (2010). "Properties of the Lambda(1520) resonance from high-precision electroproduction data". Physics Letters B. 694 (2): 123–128
↑   (אורכב 11.02.2017 בארכיון Wayback Machine)"Media Advisory: The Heaviest Known Antimatter". bnl.gov.
↑  Quadt, A. (2006). "Top quark physics at hadron colliders"(PDF). European Physical Journal C. 48 (3): 835–1000 (1)
↑  Amsler, C.; et al. (2008). "Baryons" (PDF). Particle Data Group. Particle summary tables. Lawrence Berkeley Laboratory.
↑  Körner, J. G.; Krämer, M.; Pirjol, D. (1994). "Heavy Baryons". Progress in Particle and Nuclear Physics. 33: 787–868.
↑  Ho-Kim, Quang; Pham, Xuan Yem (1998). "Quarks and SU(3) Symmetry". Elementary Particles and Their Interactions: Concepts and Phenomena. Berlin: Springer-Verlag. p. 262.
| --- | --- |
בקרת זהויות :  GND: 4306459-0
גסטפו

| --- | --- |


סוכני גסטפו גרמנים במעצר בלייז', 1944
 מידע כללי
 מדינה:  גרמניה הנאצית 
 תחום שיפוט:  גרמניה הנאצית גרמניה הנאצית ואירופה תחת הכיבוש הגרמני
 סוכנות אם:  המשרד הראשי לביטחון הרייך 
 תאריך הקמה:  26 באפריל 1933
 סוכנות קודמת:  המשטרה החשאית הפרוסית
 תאריך פירוק:  8 במאי 1945
 ראש:  רודולף דילס (1933–1934)   ריינהרד היידריך (1934–1939)   היינריך מילר (1939–1945)
 מטה מרכזי:  ארמון הנסיך אלברכט 
 עובדים:  32,000 שוטרים
 שמות קודמים:   המשטרה החשאית הפרוסית
 קואורדינטות:  52°30′26″N 13°22′57″E﻿ / ﻿52.507222°N 13.3825°E﻿ / 52.507222; 13.3825
 he
 
גֶסְטָפּוֹ או גֶשְׁטָפּוֹ (בגרמנית: Gestapo; ראשי תיבות של: Geheime Staatspolizei; ‏האזנהקובץ:De-Gestapo.ogg‏Ⓘ‏), הוא קיצור שמה של "משטרת המדינה החשאית" של גרמניה הנאצית, שהייתה אחד הגופים המרכזיים לאכיפת הטוטליטריות הנאצית – תחילה בפרוסיה בלבד, משם לכלל גרמניה, ולבסוף לכלל השטחים הכבושים.
היסטוריה

לפני עליית המשטר הנאצי, התקיימה במדינה החופשית פרוסיה סוכנות משטרה פוליטית שפעלה מאז 1851 בגלגוליה השונים של פרוסיה. על בסיס משטרה זו הגסטפו הוקם ב-26 באפריל 1933 בפרוסיה על ידי הרמן גרינג שבאותה תקופה היה שר הפנים של המדינה הזאת (ולימים מפקד הלופטוואפה ושר האוצר של גרמניה), וב-1934 התמנה היינריך הימלר לסגנו. בפרוסיה הוא שימש כמעין סוכנות חקירות פדרלית (כמו ה-FBI בארצות הברית, רק עם סמכויות מצומצמות יותר). בנוסף, שליטתו המוחלטת של גרינג בגוף הזה שימשה אותו לצורך מעקב, ריגול ואף ציתות לטלפונים אחרי שאר חברי החוג הפנימי של היטלר ובמיוחד נגד אלה מביניהם שהיו מסוכסכים עם גרינג, ובראשם יוזף גבלס (לדוגמה: הארגון חשף את פרשיית האהבים של גבלס עם לידה בארובה שהביאה אותו כמעט לפיטוריו בידי היטלר). ב-1935 מונה ריינהרד היידריך למפקדו. שנה לאחר מכן, ב-1936, איחד הימלר, שקיבל אחריות על כל המשטרות בגרמניה, את הגסטפו עם הקריפ"ו (משטרת הפלילים) למשטרת הביטחון, גם היא תחת פיקוד היידריך. אז התפרש הגסטפו לגרמניה כולה, התעצם, והחל להוות כלי חשוב בביצוע האידאולוגיה הנאצית.
באותה תקופה (סוף שנות השלושים) כלל הגסטפו שלושה אגפים:
משפטים וארגון, בפיקוד ד"ר בסט.
כללי, בפיקוד היידריך עצמו. אגף זה כלל מחלקות מתמחות רבות: לפעולות נגד אויבי משטר (קומוניסטים, "הבונים החופשיים" וכדומה) בפיקוד היינריך מילר, לענייני יהודים, לקבוצות דתיות אחרות, מחלקה לאוסטריה ועוד.
ריגול נגדי, בפיקוד גינתר פלטן.
בשנת 1939 שונה מבנה זה, כשמשטרת הביטחון אוחדה עם שירות הביטחון (אס דה) של האס אס לכדי "המשרד הראשי לביטחון הרייך" בפיקוד היידריך. הגסטפו הפך למשרד 4 במשרד זה, ולמפקדו מונה היינריך מילר (לשעבר מפקד מחלקת אויבי המשטר). הוא חולק ל-14 מחלקות בנושאים שונים - לפי תפקיד או "אויב" מסוים. בין המחלקות החשובות היו ב'-4 לענייני פינויים ויהודים בפיקוד אדולף אייכמן, לריגול נגדי בפיקוד ולטר שלנברג. שני מפקדים אלו היו חלק מגל מפקדים פנאטיים ששטף את הגסטפו במהלך איחודו עם האס דה, והחליפו את העובדים הוותיקים והשמרנים שהיו בו ושלא הצטרפו ל"גל". מאוחר יותר צורפה לגסטפו גם משטרת הגבולות. למרות האיחוד ושיתוף הפעולה בין הגסטפו לאס דה, שררה יריבות ביניהם (בעידוד היידריך, מפקד שני הארגונים), שהגיעה עד לכדי תחרות על קצב החיסולים וכמותם.
המכשיר העיקרי בפעולות הגסטפו היה "מעצר המגן", שנועד לעצור את "אויבי הרייך או המשטר". נגד "גזעים נחותים" השתמש בגירושים, בעיקר למחנות ריכוז והשמדה. חקירות הגסטפו היו אכזריות מאוד וחסרות מעצורים (תיאור המאפיין את רוב פעולות הגסטפו וכלל האס אס) ולא עמדו תחת מגבלות משפטיות או חוקיות כלשהן, כל עוד לא התנגשו עם רצונו של הפיהרר ושאר הבכירים ברייך.
המבנה בברלין בו שכנה מפקדת הגסטפו, נהרס בהפצצות בעלות הברית בראשית 1945, ובמקומו עומד היום המוזיאון טופוגרפיה של הטרור (בגרמנית: Topographie des Terrors) המתעד את פעולותיהם של הגסטפו ושל ה-SS, בתקופת השלטון הנאצי.
חיל האוויר הרומני

| --- | --- |

סמל חיל האוויר הרומני  רונדל חיל האוויר הרומני
 פרטים
 מדינה:  רומניה רומניה
 שיוך:  צבא רומניה
 סוג:  חיל אוויר
 בסיס האם:  בוקרשט 
 אירועים ותאריכים
 תקופת הפעילות:  1 באפריל 1913 – הווה (111 שנים)
 מלחמות:  מלחמת העולם הראשונה, מלחמת העולם השנייה
 נתוני היחידה
 כוח אדם:  11,700 חיילים
 ציוד עיקרי:  מטוסי F-16 ומסוקי IAR-330
 
חיל האוויר הרומני (ברומנית: Forțele Aeriene Române) הוא הזרוע האווירית של צבא רומניה. בשנת 2022, שירתו בחיל 11,700 חיילים. ראש מטה חיל האוויר הרומני הוא המייג'ור גנרל לאונרד-גבריאל ברבוי, שנכנס לתפקידו ב-29 בנובמבר 2023.